Mr PPV: marts 2006\nBilledet: Taget efter showet. Står sammen med min gode ven Kim (til højre, ergo må jeg jo så nødvendigvis være den flotte fyr til venstre...)\nDette blev skrevet i 2003, men jeg syntes det var sjovt at få med alligevel, for jeg kan ikke rigtig afslå enhver chance for at trashe numsetrolden a.k.a Asbjørn Riis...\nNedenstående kan virke stødende på yngre børn, ældre, og ikke mindst buschauffører med manglende opgaveforberedelses/retnings-sans og kortlæsningsforståelse (eller med andre ord: en IQ lavere end antallet af hjul på bussen):\nI går var den store dag endelig kommet. Turen til Køln! WWE Smackdown passport to pain tour of Europe. Jeg havde glædet mig som et lille barn de sidste 8 måneder på denne dag. Alt gik da også helt fint fra starten af. Vi kom tidligt til Århus, no problem. Nå ja, bortset fra en vis person der havde glemt sine penge i bilen og måtte løbe tilbage til den for at hente dem, og som desværre har en retningssans på højde (lavde???) med to visse fucking (undskyld mit sprog) buschauffører, og derfor måtte ringe mig op for at høre hvor han egt havde stilt den!!\nDa han kom tilbage smed han svedende overtøjet og fremviste en Undertaker trøje. Dette frembragte et "BØSSERØV" fra undertegnede. Ikke noget specielt i det, troede jeg, men en eller anden kegle henvendte sig til mig (i starten vidste ingen af os hvem fanden fjolset talte til) med ordene (og pegefingeren rettet mod tindingen): SÅ DU IKKE TV IGÅR?? Hvordan kan du sige sådan noget? SÅ DU IKKE TV IGÅR??(Inden nogen læser videre, skal jeg lige tilføje, at jeg INTET har imod homoseksuelle på nogen måde!!!!!!)\nIngen jeg nåede at besvare dette i bund og grund udmærkede spørgsmål, var bæskubberen (kvalificeret gæt!) daffet af igen. Eftersom jeg ikke havde set andet end cykling i tv dagen inden, så anede jeg ikke hvad galningen fablede om, men det skulle vise at det havde noget med bøsser og håndbold at gøre...... okayyy...................?!?\nNå, bussen formåede at komme 20 min for sent (ligesom sidste år), men afsted kom vi da. Det første tegn på at noget ikke var helt som det skulle være, kom i form af soltaget som blev revet af bussen på motorvejen tæt på grænsen. At kalde denne bus for tillidsvækkende, ville være det samme som at kalde Osama Bin Laden for tilregnelig!!\nEfter et 45 min. stop ved Duborg (som jeg ikke forstår, hvorfor det ikke blev holdt på tilbagevejen..?), gik turen langt om længe i retning Køln (tror jeg nok?). Allerede ved Hamborg rendte vi ind i den første kø pga vejarbejde, og sådan skulle det vise sig at gå hele vejen til Køln, så vi endte med at være ikke 1, ikke 2, nope heller ikke 3, men næsten 4 timer forsinket!!!!! Fuck mig i øjet en gang fucking lort!!! Mage til elendig planlægning fra chaufførernes side ska man fandeme lede længe efter! (Om man rent kan faktisk finde et lignende tilfælde tvivler jeg sgu seriøst på!?!)\nEt simpelt kig på internettet inden afrejsen ville have afsløret det faktum, at der er vejarbejde på strækningen, med dertil hørende kødannelser, frem til juni 2004, ja sågar nogen stede til 2005. Hvorfor man så i hede hule helvede ikke havde fundet en alternativ rute, ELLER bare havde kørt ind på en tankstation og købt et rutekort og FUNDET en anden vej til Køln, vil sikkert give mig mareridt resten af mit liv, og jeg har sgu nok af det lort i forvejen!!!!!! Men kære venner, det skulle blive meeeget værre endnu. Efter at have slugt den ene frustration efter den anden, så det ud til at der var lys forude. Vi blev "kun" ca 20 min. forsinket trods alt. Det ville - sådan nogenlunde da - være til at leve med. Men men men, ak og ve, Knold og Tot bag rattet havde ikke lige forberedt sig på, at de også skulle finde rundt i Køln, og ikke bare finde vej derned!! For at sætte deres elendighed og mangel på intelligens i perspektiv, kommer her et lille skrækeksempel:\nUnavngiven passager: Der er et skilt til Køln Arena!\nChauffør: Ja, men der er ikke nogen pil der viser vi skal dreje af........................................\nSådan kørte vi rundt i 30 min for at finde Arenaen. (Her ser jeg lige bort fra det faktum, at jeg fik øje på Areneaen allerede efter vi havde passeret det første afkørselsskilt til Køln!!!!) Aldrig i mit liv har jeg set mage til sådan en inkompetence!!!\nEfter endelig ENDELIG at være nået frem (kl 20.55) løb vi alt hvad vores (ved dette tidpunkt godt lamme) ben kunne holde. Jeg var nr. 2 der nåede frem, og det eneste jeg kunne fremstamme til billetkontrolløren, da hun spurgte hvad jeg havde i min jakke var: SHIT!!! (Og nej, det var ikke lort, det var bare fordi jeg troede at jeg skulle besvime. (Løb og mig er ligesom en Europaparlementariker og forholdet til sandheden, det passer bare ikke sammen!)\nRhyno og Funaki var igang med deres kamp, den var nogenlunde lige startet, så jeg fik da afslutningen med, og nåede lige at få samlet luft nok til at råbe: GORE! GORE! GORE!\nDerfra var showet helt suverænt. Vi få danskere formåede igen i år at styre hele Arenaen med chants og tilråb. Det største var da vi startede adskillige Chavo chants! Det var tydeligt at se, at han er vant til at det er Eddie der bliver hyldet. Det var simpelthen så fedt, at vi fik gang i så meget, for wrestlerne lagde mærke til os, og begyndte nærmest at køre på det, det var stort stort stort!!!!!!\nLige bag mig sad der to venlige (jeps, så har jeg sgu også oplevet det!!!) tyskere, der begge er wrestlere, og de var med på at få gang i den, så det var top geil :-)\nMEN det største øjeblik var selvfølgelig da the one, the only, the greatest of them all, oh it's true, it's damn true! Kurt Angle kom ind ledsaget af pyros og et gigantisk YOU SUCK chant, og et blitzhav som selv Stevie Wonder ville have bemærket!!!\nDet var et stort øjeblik for mig. At kampen så til fulde levede op til forventningerne/forhåbningerne, ja det fjernede da en del af de skuffelser og frustrationer jeg havde oplevet indtil da.\nMen efter showet kom det hele væltende tilbage! Der var kun gået 1t 30 min. fra vi var kommet til det hele var slut. Vi havde misset 60 min!! Mit hjerte bristede simpelthen. Ikke engang det, at jeg fik én til at jagte en bil hvor Brock Lesnar (angiveligt) sad i, kunne hjælpe synderligt meget på humøret.\nSå alt i alt kan jeg kun komme frem til denne konklusion: Jeg vil have penge tilbage, jeg vil fraråde ALLE at have noget med Hjørring Turistfart at gøre, OG jeg kan med sikkerhed sige, at jeg ALDRIG i mit liv har været så på en gang skuffet, vred og frustreret, som jeg var i den forpulede bus på turen til Køln.....................................\nposted by Mr PPV at 9:32 PM 0 comments\nWrestling er mange ting for mange mennesker. Det er sjov, leg, alvor osv. men først og fremmest for de fleste er wrestling lig med underholdning. Det er dog bare de færreste, der er klar over hvad og hvor meget, der skal til for at realisere det store show som wrestling jo baseres på. Mange ”almindelige” tilskuere ser det som ren stuntunderholdning, hvor alt er indstuderet og ingen kommer til skade, fordi det jo i bund og grund er snyd det hele.\nHeldigvis er det ikke alle der deler denne opfattelse. De af jer, der er helt klar over hvad det kræver af den menneskelige krop for at udøve wrestling, behøver ikke læse videre (men gør det endelig alligevel), og til jer alle andre (især hvis du/I overvejer at blive wrestlere) – LÆS!\nDe sidste 2 år har jeg undgået større bumps osv. der har involveret min nakke på nogen måde. For 3 år siden fik jeg en skade under styrketræning, som blev slemt forværret 5 dage senere under wrestlingtræning, hvor vi øvede i at falde ud af ringen over top-rebet. Selv troede jeg det ”kun” drejede sig om en fibersprængning, så jeg fik det aldrig undersøgt på en skadestue. Skaden sprang jævnligt op og blev forværret de næste små 2 år, indtil jeg sidste år blev udsat for et vrid i nakken under wrestlingtræning på måtter. Jeg vidste straks der var noget galt, så jeg fikfat i skadestuen og sagde jeg var på vej. Jeg informerede ikke andre om det, så jeg cyklede selv på skadestuen, hvilket set i bakspejlet er intet mindre end hjernedødt (og smertefuldt for øvrigt). På skadestuen lå jeg i stiv halskrave i 3 timer, fordi de mente jeg havde brækket nakken. Symptomerne var de samme som ved et brud, men røntgen viste desværre intet definitivt. Lægen fandt det så ikke nødvendigt at scanne mig, fordi det var dyrt og ikke akut nødvendigt…\nDet samme sagde min egen læge, da jeg henvendte mig til ham, for at overbevise ham om det smarte ved at få mig scannet, men ifølge ham var der ingen tegn på permanent skade, og jeg måtte bare vænne mig til smerterne.\nJeg har hele tiden vidst der var noget galt, men den etablerede lægeverden her i Jylland var af en anden mening. På trods af smerterne og den tiltagende daglige irritation pga. af dem, blev jeg ved med at wrestle, fordi det jo er fedt at wrestle, og jeg kunne ikke overskue at skulle undvære det. Sidste år stod jeg for at skulle flytte til Lolland. Det så jeg som min chance for at overbevise en ny læge om at mine problemer var en scanning værd.\nEfter jeg flyttede til helvedes-øen (anden historie..), fik jeg hjælp af en meget kendt fysioterapeut (var der pga. mit bækken er blevet hypermobilt pga. for mange bumps på det hårde underlag). Han forfattede et brev til en lokal læge, der så henviste mig til en idrætsklinik i Nykøbing Falster.\nPå idrætsklinikken kunne professoren i ortopædkirurgi hurtigt fastslå, at jeg ingen nervereflekser har tilbage i højre arm, og at jeg omgående skulle sendes til scanning. Det var jeg så på en privatklinik i Ringsted for 3 uger siden, og jeg har nu fået svaret:\nJeg har en meget stor diskusprolaps i højre side mellem 6. og 7. nakkehvirvel. Nerverne der går ud derfra, er de nerver der går ud i armen og om foran på brystet. Det er derfor min lille- og ringfinger har ”sovet” de sidste 2 år, og derfor jeg ofte har haft ondt i brystet ”uden grund”.\nFaktisk er en diskusprolaps placeret der så farlig, at hvis jeg falder forkert, eller på nogen måde får skubbet til rygsøjlen i en uheldig vinkel, så er jeg i stor fare for at blive lam fra halsen ned. Sådan har det altså så været i 3 år nu uden jeg har vist det, pyha!! Som sagt, så har jeg hele tiden vist der var et problem, men aldrig havde jeg forestillet mig at det var så slemt.\nHvad den fremtidige prognose lyder på, finder jeg først ud af, når jeg har været til en samtale med en reumatolog, som skal tage stilling til behandlingsformen. I bedste tilfælde står den på genoptræning, i værste tilfælde en operation a la Benoit/SCSA osv.\nHvad er så den egentlige pointe her?\nJo, wrestling er IKKE fake. Det er IKKE et stunt-show, hvor vi bare rejser os bagefter, banker støvet af og går hjem til vores daglige liv uden at mærke noget som helst. Selv med træning i årevis er wrestling utroligt krævende for kroppen. Det er langt de færreste der har undgået nogen form for skader, og endnu færre, der ikke mærker slidtagen på deres krop hver dag, på den ene eller anden måde.\nSå kommer det store spørgsmål – er det så det hele værd?\nJa, nej og måske! Jeg har på intet tidspunkt fortrudt mit valg af hobby, men det er ikke det samme som jeg ikke kan ærgre mig over alle de skader, og al den ubehag der har fuldt i kølvandet på mine små 4 år som aktiv wrestler.\nMan skal gøre sig selv én ting 100% bevidst inden man træder ind i en wrestling-ring: Dette er ikke en leg. Det er alvor. Man kan/skal ikke forvente, at gøre sig forhåbninger om en karriere som wrestler, hvad enten det er professionelt eller på hobbyplan, uden at få varige mén af det. Det er at narre sig selv, men tro mig, ens krop er ikke sådan til at narre.\nHvis du stadig er sikker på at wrestling er noget for dig, så er vi en masse folk i DW der vil hjælpe dig med det projekt, og vi træner alle hårdt på at blive bedre og altid med største tanke på sikkerheden. Hvis du tvivler bare det mindste, så opvej fordelene og ulemperne endnu en gang inden du beslutter dig.\nWrestling er vildt fedt, men det er ikke for alle, og det er bestemt ikke uden konsekvenser.\nposted by Mr PPV at 6:48 PM 0 comments\nSå har Mr PPV endelig fået sig en blog (og det gjorde ikke engang ondt!). Her kan alt ske, og hvis jeg kender mig selv ret, hvilket jeg selvfølgelig håber at jeg gør, så kommer der også til at ske "ting og sager".\nDer vil blive omhandlet emner som wrestling (sjovt nok...), men også alverdens andre topics som jeg nu måtte finde interessante.\nSå hæng i, hæng på, hæng ved, og ellers bare lad alt hænge for man kan sgu alligevel ikke skjule det når man er nøgen...\nposted by Mr PPV at 6:40 PM 0 comments


13 årig, der trods byrettens dom havde boet hos M efter eget ønske, skulle også fortsat bo hos M, TFA 2009/377 ØLD - Landsforeningen Børn og Samvær\nBegge forældre må anses for egnet til, at S har bopæl der.\nS har ytret ønske om, at han kunne tænke sig at bo hos sin mor. Han har ikke været i stand til nærmere at redegøre herfor, og ønsket synes at bære præg af et ønske om at prøve at bo hos sin mor.\nS trives hos sin far, som han altid har boet sammen med. Hans søster D, som han er tæt knyttet til, bor ligeledes hos faderen. S var igennem et skoleskift for ca. 1 år siden. Han trives i sin nye skole. Han har kammerater i lokalområdet, hvor han er vokset op. Et skift af bopæl vil medføre et fornyet skoleskift.\nEfter en samlet vurdering af disse omstændigheder finder retten det bedst for S, at han fortsat har bopæl hos sin far, F.\nLandsretten finder, at sagen er tilstrækkeligt oplyst til, at der kan træffes afgørelse på det foreliggende grundlag, og kan derfor ikke imødekomme en anmodning fra indstævnte om udsættelse af sagen på indhentelse af en børnesagkyndig undersøgelse.\nDet tiltrædes, at begge forældre må anses for egnede til, at S har bopæl der.\nDet må lægges grund, at S, der er 13 år, efter byrettens dom har boet 2/3 af tiden hos moderen og har gået i skole dér efter eget ønske. Af retsbogen fra fogedretsmødet den 16. januar 2009 fremgår, at S i fogedretten har givet udtryk for, at han foretrak at bo hos sin mor, og at han også vil tage hjem til sin mor, hvis fogedretten beslutter, at han skal tilbage til faderen. Herefter og ud fra sagens øvrige oplysninger finder landsretten, at det er bedst for S, at han har bopæl hos moderen, jf. forældreansvarslovens § 17, stk. 1, sammenholdt med § 4.


Glaspigen | Litteratursiden\nSom barn påvirkedes Ida af faderens seksuelle overgreb, men ingen reagerede - som voksen bryder hun sammen, og mange år går med indlæggelser på psykiatriske afdelinger, inden hun med terapi og jernvilje får en rimelig hverdag.\nIdas liv gør så ondt, at hun skærer sig - dybt - fordi den smerte ikke gør så ondt som smerten ved overhovedet at være i live.\nIda er psykisk syg, dybt psykotisk. Igennem næsten 20 år tilbringer hun det meste af sit liv på psykiatriske afdelinger.\nSygdommen er opstået, fordi hendes far har misbrugt hende seksuelt, siden hun var ganske spæd, og indtil hun kom i puberteten.\nIdas barndomshjem var meget kærligt. Sammen med forældrene og de to ældre brødre danner familien en tæt knyttet enhed, centreret omkring faderen. De er alle musikalske, og huset genlyder altid af musik og sang. Men om natten er der stille. Kun Far sover ikke. Og Ida kigger forskræmt på dørhåndtaget i angst for, at det skal blive trykket ned. Man må aldrig vække dem, der sover, derfor foregår alt i dybeste stilhed, og Mor opdager aldrig noget.\nOm dagen er Far stadig kærlig, han elsker at kysse og kramme Ida, og alle taler om, hvor dejlig en far, han er. Ida tror, det er hendes egen skyld, Far er jo så dejligt et menneske. Endelig, da hun er et par og tyve, kan hendes psyke ikke bære det mere, og hun bliver indlagt første gang.\nI de første mange års indlæggelser prøver lægerne at medicinere smerterne væk. Først da hun er i trediverne, starter en ny psykiatrisk natsygeplejer på afdelingen, og han vier sine nætter til samtaler med Ida. Det hjælper med til, at hun erkender, hvorfor hun har den store smerte, og at den ikke er hendes egen skyld.\nDenne meget selvbiografiske roman er et gysende billede på, hvad incest gør ved et menneske. Uhyggen fortsætter i det psykiatriske system, der ikke forstår, at der er en grund til Idas psykoser – i stedet bliver hun gentagne gange bedt om at "tage sig sammen".\nIda er en fighter, og med den gode hjælp, hun får de sidste år, kommer hun endelig igennem. Den "rigtige" Ida, Karin Dyhr, er nu et velfungerende menneske, som sammen med en nær veninde har skrevet disse erindringer.\nRomanen er velskrevet, og man har svært ved at lægge den fra sig. Den sidste del kunne have været redaktionelt strammet op, men bogen er alligevel i allerhøjeste grad anbefalelsesværdig.\nDocumentas, 2004. 364 sider. Kr 249,-\nMere om bogen og forfatterne


Opretter du en konto, så får du 40 free spins foræret til spilleautomaten Vovsematen, og det er helt uden krav om indbetaling. Det er IKKE nødvendigt med en bonuskode, så længe du benytter et link her på siden. Hvis du er glad for velkomsten med dine free spins eller kontanter, men vil have mere, har Vegas. Det er Danske Spil, der står bag Vegas. Det forventer vi med andre ord også at se her. De gevinster du vinder, de er dine med det samme. Der er INGEN krav om omsætning eller indbetaling, så du kan trygt gå i gang og udbetale, når du har vundet eller glæde dig over, at det ikke var dine egne penge, hvis du tabte.\nVores spilsider er godkendte af Spillemyndigheden plus opererer efter dansk lovgivning. Dermed er du sikret at spillet er sportslig og sikkert. At casino online inklusive. I Danmark har vi en lettere EU- stridig lovgivning på gambling markedet, der regulerer hvilke casinoer online kasino lovgivning der må operere i Dannevang. For at føre online casino firma kræver det at man er godkendt online casino lovgivning af spillemyndighederne plus betaler afgifter til staten, af den fortjeneste man får gennem casinoet. Ved InterCasino er du online casino arbejdsmiljølovgivning the real deal. Bliv medlem Pr. dag for at modtage de bedste kampagner, en fantastiske kundeservice og aldeles bred vifte af online casino arbejdsmiljølovgivning betalingsmuligheder.\nAvisforside » Dansk licens. Har alle casinoer licens i Danmark? Hvad betyder aldeles licens? Og kan jeg spille ved et casino uden licens? Du har sikkert mange spørgsmål om casinolicens, alligevel du er heldigvis kommet til det rette sted. Find listen med alle HER. Tilladelsen omfatter en licens indtil spillene BlackjackRouletteBaccaratPunto banco og spil på gevinstgivende automater.\n← Meget store casinoer spilleautomater American Icon\nEtikette casino spille med små indskud →\nHurtigt svar typen kan lide at spille


Venskab – CVLI Danmark\nSLÅR DIN NÆSTE DIG PÅ DIN ENE KIND, SÅ… Hvornår har du senest set en libanesisk film? Libanons filmindustri har ikke ligefrem blomstret og haft gode kår i en lang årrække pga. politiske sanktioner. Men efter...\nI byen Zootropolis bor alle slags dyr side om side, skellet mellem rov- og byttedyr er visket ud, og alle kan gå i fred på gaden. Fordomme og forudbestemte karrierer er væk, og alle kan blive...\nHer får du et fortvivlende, socialrealistisk indblik i en sydstatskultur, som vi sikkert også får glimt af i Danmark. Her er et fantastisk skuespil af Nicolas Cage, som i filmen er stor, bred og med fuldskæg....\n"Hjem - der hvor fællesskabet bor." Da deres egen planet er truet af skumle fjender, flytter bøverne til planeten jorden. For at få plads omplacerer de alle mennesker til et sted i Australien. Sådan åbner den...


Få 3 tilbud på malerarbejde på Vestsjælland\nDu er her: Forside / Malerarbejde / Malerarbejde på Vestsjælland til den bedste pris\nMalerarbejde på Vestsjælland til den bedste pris\nHer kan du hurtigt og nemt komme i kontakt med professionelle malere, som udfører malerarbejde på Vestsjælland. En maler kan hjælpe dig med både indendørs og udendørs malerarbejde på Vestsjælland.\nBestil 3 tilbud på malerarbejde på Vestsjælland\nEn professionel maler er din garanti for godt malerarbejde på Vestsjælland\nEngagerer du derimod en professionel maler på Vestsjælland, er du sikker på et flot resultat, som er udført med professionelt værktøj og maling i en rigtig god kvalitet. Det er malerarbejde, som du kan glæde dig over både her og nu og mange år ud i fremtiden. Indhenter du flere tilbud på malerarbejde, har du endda gode muligheder for at finde en billig maler på Vestsjælland.\nIndendørs malerarbejde på Vestsjælland\nHusk, at en dygtig maler på Vestsjælland altid kan rådgive dig om den rette løsning, når han kender dine ønsker.\nUdendørs malerarbejde på Vestsjælland\nTypiske eksempler på udendørs malerarbejde på Vestsjælland er maling af træværk og facader. Det kan fx være maling af træværk som plankeværk og hegn, bygninger i træ som skure, udhuse, garager, carporte, træhuse og sommerhuse og maling af facader, vinduer, døre, gavle, udhæng og vindskeder, som beskytter tagkonstruktionen på et hus mod regn og sne. En af de lidt mere usædvanlige opgaver er maling af huse med bindingsværk, hvor tømmeret i bindingsværket skal males med en maling, som giver det mulighed for at ånde.\nFind en god og billig maler på Vestsjælland\nEr du på udkig efter en billig maler på Vestsjælland, kan du med fordel kontakte flere malerfirmaer for at indhente tilbud på det malerarbejde, som du gerne vil have udført. Det kan selvfølgelig være svært at vide, hvilken maler du skal kontakte. Det kan være en god idé at kontakte flere forskellige malerfirmaer på Vestsjælland og bede dem om et uforpligtende tilbud. Eller du kan spørge dine venner, familie og øvrige omgangskreds, om de kan anbefale en god maler på Vestsjælland.\nMange malere på Vestsjælland vil gerne komme ud og besigtige en maleropgave, inden de afgiver et tilbud. Det skal ses i sammenhæng med, at jo flere detaljer de skal tage højde for, jo længere tid vil opgaven tage, og dermed stiger prisen på malerarbejdet.\nFå en god pris på malerarbejde på Vestsjælland\nFordelen for dig er, at du sparer tid på at tage kontakt til flere forskellige malerfirmaer på Vestsjælland. I stedet kan du i ro og mag sammenligne de forskellige tilbud og vælge det, som falder bedst i din smag. Lever ingen af tilbuddene op til dine forventninger, har du også lov til at takke nej til dem alle sammen. Men du vil ofte få nogle gode tilbud, fordi malerfirmaerne ved, at der i alt bliver afgivet 3 tilbud på én opgave. Her er altså en god mulighed for at finde en billig maler på Vestsjælland, som kan hjælpe dig med såvel indendørs som udendørs malerarbejde.\nTags: Maler, Malerarbejde, Malerfirma, Malermester, Vestsjælland\nPrevious Post: « Malerarbejde på Østsjælland til en god pris\nNext Post: Malerarbejde på Vestegnen til en god pris »


Normale mig - Side 2 af 7 - lille kvinde på jordenNormale mig | lille kvinde på jorden | Side 2\nSøpunge handler ikke i Føtex\n[:da]I går var jeg i Føtex, og fik skældud af en ung pige, fordi jeg gik ud gennem selvbetjeningskassen uden at have købt noget.\nMan skal altså gå gennem kunde-uden-varer-udgangen, som ligger lige bag ved selvbetjeningskassen.\nI dag var jeg igen i Føtex. Der var en gul parfume, hvis låg ikke sluttede tæt, og derfor spildte jeg den ud over mine fingre og tøj. Det var en meget kraftig, men ikke særlig god parfume. Og de jordbær jeg ville have købt var jordslåede og lugtede af parfume (ligesom alt andet), så jeg skulle ikke købe noget alligevel.\nDenne gang huskede jeg at gå ud gennem kunde-uden-varer-udgangen, og var lettet over ikke at have lagt mig ud med en kasseassistent på grund af ureglementeret opførsel .\nVel ude på den anden side, opdagede jeg til min skræk, at jeg havde glemt at stille kurven fra mig, og derfor nu var i færd med at stjæle den.\nJeg kiggede panisk rundt – dels for at finde et sted jeg diskret kunne stille den uden videre påstyr, og dels for at se om nogen mon havde opdaget min fadæse. Det havde de vakse unge piger i kiosken, og de var allerede igang med at gestikulere til pigen i selvbetjeningskassen, så hun kunne redde kurven tilbage i sikkerhed.\nJeg går i Lidl næste gang.\nDe stiller ikke så høje krav til kundernes intelligens.\nApropos intelligens – hvad er så egentlig formålet med hjernen? Sådan helt grundlæggende. Der er masser af organismer, der ikke har en en. For eksempel træer, bakterier og søpunge.\nOg lige præcis søpunge kan pege på svaret. De starter nemlig deres liv med en slags hjerne – og æder den når de ikke længere skal bruge den.\nI den tid de har en hjerne, bruger de den til én ting: at koordinere deres bevægelser, så de kan komme hen til en god sten, som de kan sætte sig fast på, og æde deres hjerne.\nSå det er altså hjernens grundlæggende funktion: at koordinere vores bevægelser, så kroppens dele arbejder sammen om at nå fra et punkt til et andet.\nResten er bare bivirkninger – tanker, følelser og den slags.\nDet med koordinationen har hjernen mere held med hos nogen end hos andre. Jeg nævner det bare: selvom jeg af og til synes det kunne være praktisk at have fire arme i stedet for to, ville det nok overvejende resultere i, at jeg ragede dobbelt så mange ting på gulvet på den halve tid. Og når koordinationen er den billige version, der ikke har indbygget retningssans, så var jeg måske bedre stillet med at sætte mig på sten og æde min hjerne.\nOg så alligevel ikke, for jeg har lige læst på videnskab.dk, at kannibalisme ikke kan betale sig.\nMåske sætter jeg mig bare på en sten og spiser et æble. Fra Lidl[:]\nUdgivet i Blogs\t| Tagget Føtex, Hjerne, Intelligens\t| 1 svar\nUdgivet den 28. februar 2017 af Normale mig\n[:da]Gik alle konger frem på rad i deres magt og vælde,\nDe mægted’ ej det mindste blad at sætte på en nælde.\nDet er fra salmen “Op al den ting”, som Brorson skrev i 1734.\nDet lille stykke tekst stod på en plade, der sad udenpå den skole jeg gik på som barn.\nDet er længe siden. Og i dag kan videnskabsfolk sandsynligvis godt sætte blade på nælder, hvis de vil.\nDe kan i hvert fald lave kunstigt liv. Sådan da. Det kommer lidt an på definitionen af liv og kunstigt. Men ingen er i tvivl om, at det kommer. De skal nok knække koden, de kloge mennesker.\nTil gengæld er de rigtig langt fremme med kunstig intelligens. For intelligens kan reduceres til matematik. Meget kompliceret matematik.\nDe selvkørende, intelligente biler er lige om hjørnet. Vi skal bare lige have på plads om bilen skal slå sin fører eller Fru Hansen ihjel, hvis det kommer til, at den skal vælge. Kan man sætte etik på formel?\nJa, ok ham på billedet er måske Hectors fætter, men de ligner hinanden…\nHector er et seksbenet robotinsekt på størrelse med en mellemstor hund. Han kan gå og finde vej (hvilket jo er praktisk, når man kan gå), og snart kan han også udtænke forskellige løsninger på et problem. Forskerne planlægger, at han skal blive selvbevidst – altså have en fornemmelse af sin egen eksistens.\nDet har jeg svært ved at forholde mig til. Tænk hvis min støvsuger vidste, at den eksisterede. Det åbner for en hel stormflod af etiske skrupler. Jeg får allerede lidt ondt af den.\nHvis det lykkes forskerne at lave kunstig bevidsthed – kan den så kaldes kunstig mere?\nTænk så hvis den også havde følelser…\nDet forskes der også i. Maskiner med kunstige følelser.\n“Desværre skat, der er ingen rene underbukser, for vaskemaskinen er stadig fornærmet over det katalog med nye modeller, du havde med hjem i mandags…”\nEller tænk hvis man var nødt til at berolige sin PC for at få lov til at gemme sit dokument. Hmm, der er vist lige noget, jeg skal have afprøvet dér.\nHr T havde engang en bil. En sort Mitsubishi Carisma som kunne tale. Den betød meget for ham. Så meget, at han græd da den blev solgt og afhentet. Meget. Naboerne kom ud på vejen og klappede ham på ryggen. Og vandværket kom, fordi de troede, der var vandbrud foran vores hus.\nOK, det sidste fandt jeg på…\nEr der nogen, der kan huske ham her?\nMåske får han en dag en bil, der kan gengælde hans følelser for den? Det kunne godt blive kompliceret.\nJeg tror jeg holder mig til kunstige planter.[:]\nUdgivet i Blogs\t| Tagget BIL, fremtiden, LIVET\t| Skriv et svar\nUdgivet den 21. februar 2017 af Normale mig\n[:da]Hver dag forholder vi os allesammen til et af de mest komplicerede fænomener, der findes: Tid.\nHvis man ikke er så nøjeregnende, kan man måle på årstiderne. De gentager sig jo med nogenlunde fast interval. Hvis man derimod har brug for at nå et tog, vil man have større glæde af et atomur.\nJeg har for nyligt været i badeland i Frederikshavn. Det er en lang køretur, så jeg kunne nå at læse en masse om tid.\nTid kan kun gå en vej. Fremad. Lige ud.\nDet lyder nemt, men det er det slet ikke. Da min hund og jeg skulle lære at gå spor, skulle jeg lægge godbidder i en lige linje på 100 meter. Men den linje blev aldrig lige. Menneskers skridtlængde er nemlig ikke lige lang på hvert ben, så vi vil uværgerligt gå i cirkler.\nHvis man betragter en urskive, vil den opmærksomme tilskuer opdage, at den ene viser er lidt længere end den anden. Tidens ben er altså heller ikke lige lange, så den går også i cirkler – er det derfor vi hele tiden kommer forbi de samme årstider?\nSkal man så løbe i ring for at indhente tiden?\nTiden er nødt til at være i bevægelsen hele tiden, ellers går den i stå. Ligesom hajer.\nMen den kan godt sætte tempoet både op og ned.\nNår jeg står i våd og klam badedragt og fryser, mens jeg holder øje med børnene i badeland, har tiden helt klart sat tempoet ned.\nMen tiden går også langsommere, hvis man bevæger sig rigtig hurtigt.\nHvad hvis man løber på løbebånd – er man så i bevægelse eller står man stille? Og hvad sker der så med tiden?\nOg tiden går langsommere tæt på jordoverfladen. Så mine fødder er yngre end min hjerne – uanset om jeg løber eller ej. Og min hjerne er yngre end den havde været, hvis jeg var 2 meter høj.\nMin frokostpause går derimod ret hurtigt (også selvom jeg har kørt skrivebordet så langt ned det kan), så jeg har ikke tid til at skrive mere.[:]\nUdgivet i Blogs\t| Tagget tid\t| Skriv et svar\nUdgivet den 9. februar 2017 af Normale mig\n[:da]Der er krig i Danmark\nEn terroristgruppe, der kalder sig A(H3N2) har illegalt sneget sig over grænsen og besat adskillige celler i luftvejene. Derfra har de startet en produktion af flere terrorister.\nLandets eget forsvar har opsnappet fjendens koder og har sat ind med de tilgængelige styrker.\nDet er en ophedet kamp, og der er ofre på begge sider.\nJeg er nede! De fik mig! Jeg er influenzaramt.\nSprit, sæbe og hjernesuppe\nFor at holde influenza fra døren, skal to ud af tre af følgende parametre være opfyldt:\n1. Hyppig håndvask og brug af håndsprit.\n2. Undgå at være i nærheden af syge personer.\nJeg plejer at have styr på nr 1 og 3, men én af betingelserne for at være mor er, at man lukker sine børn ind i huset, og tager sig af dem, når de er syge. Så nr 2 er bare ikke en mulighed.\nNr 3 gled fra mig på grund af en tur til Paris, der trak uventet ud, så jeg gik glip af vaccinedagen på arbejdet.\nHåndsprit og sæbe var derfor mit eneste og meget utilstrækkelige forsvar mod de fjendtlige fremmede.\nOg derfor har jeg tilbragt en uge med at se Real Housewives of Beverly Hills, Say Yes to The Dress, Tiny little Houses, og så mange Netflix serier, at jeg ikke kan skelne dem fra hinanden. I første omgang sammen med børn, der var ramt af den almindelige influenza, og senere alene med den farlige og meget frygtede mandeinfluenza, der får hjernen til at føles som om den er blevet til suppe, der kommer ud ad næsen.\nHerhjemme er det nemlig altid mig, der får mandeinfluenzaen, mens hr T bare siger han har det dårligt, og så tager han på arbejde.\nEr det mon bagsiden af ligestilling?\nIndimellem blev jeg lidt træt af alle de ligegyldige programmer, og læste i stedet lidt om politik. Måske var det et forsøg på at redde de sidste stumper af min hjerne.\nDet, der fylder mest i medierne er Trump og hans klodsede tromlen for at holde sine valgløfter.\nJeg tror ikke, man kan beskytte et land mod kriminalitet ved at lukke folk ude. Tværtimod tror jeg, det gør forståelsen mellem mennesker mindre. Mindre forståelse får “de andre” til at virke farlige, så i værste fald kommer amerikanerne til at frygte meget mere.\nCalifornien vil slet ikke være med. De overvejer at løsrive sig og lave en Calexit.\nSå ryger endnu et af Trumps valgløfter: At gøre Amerika stort igen. For så bliver det jo nærmest mindre.\nDer er farligere ting i verden end flygtninge og immigranter.\nInfluenza, for eksempel.\nHvem skal man stemme på, for at undgå at få influenza over grænsen?\nNæste år bygger jeg en mur rundt om mig selv. Af vaccine og sæbe og sprit. Og de syge børn må stå uden for døren. Er det imod loven?[:]


Boganmeldelser | dkvs\n“Second Chance” af Zbignew Brzezinski. Basic Books, New York, 2007, ISBN-13: 978-0-465-00252-8\nAf Asger G. Bagge, kommandør\nI et forsøg på at hjælpe de mange frustrerede Amerikanske vælgere, når de skal tage stilling til den næste president, har den sikkerhedpolitiske ekspert Zbiegnew Brzezinski skrevet en ny bog: "Second Chance". Bogens mål er at forklare, hvad der må kræves af en kommende administration (efter Bush II) for at bringe den selv-iværksatte nedtur for USA til standsning og genoprette USA's position som den nation i verden, der fører an i den globale udvikling. Med sin insigt og erfaring i de sidste mange års magtpolitiske/økonomiske udvikling i verden og med velforklarede situationsbilleder, sætter han fingeren på mange af de ømme punkter i de senere års amerikansk udenrigspollitik. Kort fortalt beskriver han situationen for USA efter Sovjetunionens selvbestaltede "fald" og den politik presidenterne Bush I, Clinton, og Bush II iværksatte/lod ske og konsekvenserne heraf og ligervis, den politik som de undlod at ivæksætte og konsekvenserne heraf. Det kan utvivlsomt siges, at en vis efterrationalisering finder sted, men det er også klart, at mange af de synspunkter som Brzezinski her refererer, er hvad han allerede har fremført på et meget tidligere tidspunkt. Som i andre af hans bøger, giver kapiteltitlerne et godt indblik i, hvad han behandler. Efter det indledende situationskapitel er der et kapitel for hver af de tre presidenter og sluttelig et sammendrag. Positiver og negative ting beskrives for hver, men det skal ikke være en hemmelighed, at det går hårdest ud over Bush II.\nI det afsluttende kapitel citerer han den franske filosof Raymond Aron for udtalelsen: "I det 20'de århundrede vil en stormagt blive reduceret, hvis samme stormagt hører op med at tjene en ide" (p. 180), hvorefter han klipper det ud i pap: Den stigende intensitet af fremprovokerede politiske følelser overalt i verden kan blive styret ind i konstruktive retninger eller blive lagt i spændetrøje af demagoger og fanatikere i en global løbeild af konflikter.\nFør han afslutter med nogle konkrete - efter hans opfattelse - nødvendige betingelser for at et "come-back" kan forventes, sætter han focus på 3 overordentlig vanskelige problemområder:\n1. Kan det amerikanske system overhovedet formulere og understøtte en global politik som ikke bare forsvarer amerikanske interesser, men også fremmer global sikkerhed og "well-being"?\n2. Er det amerikanske samfund parat til at støtte en global lederskabsrolle som indebærer selvpålagte begrænsninger ud fra en forståelse af globale tendenser?\n3. Forstår nationen intuitivt, hvad den globale politiske opvågning betyder for amerikas egen fremtid?\nDisse problemområder bliver derefter diskuteret på de følgende sider, og det kan vel ikke undre at penge i politik og "lobbyism," nævnes som medførende lovgivning i Kongressen der begrændser USA's udenrigspolitiske optioner, og at den forbrugsmentalitet (shop til you drop) der har ført til en faretruende mangel på opsparing i det amerikanske samfund, ikke bare kan fortsætte, samt at menneskerettigheder består af mere end en kamp for demokrati og omfatter bl.a. social retfærdighed og respect for andre kulturer.\nI sine afsluttenede bemærkninger vender han tilbage til, hvad han fremførte i bogen "The Choice" fra 2003, at det bedste udgangspunkt for en "Second Chance" er at Europa og USA står sammen. Han siger ogå, at G8 topmøderne er en anakronisme, der må forbedres til at omfatte i det mindste Kina, Indien og Brasilien og etablere en meget bredere agenda. Endelig vender han tilbage til de nøvendige forandringer i det amerikanske samfunds opfattelse af sig selv og den - ikke mindst økonomiske - situation, man står i i dag. Brzezinski ser dystert på fremtiden og at siger at en tilbagevenden af USA til en ledende rolle, vil tage lang tid (år). Han udtaler selv i bogen, at der ikke kommer en tredie chance.\nEn klog mand har talt. Man kan så håbe, at nogen i USA og andre steder lytter og forstår alvoren.\n“In the Service of the Sultan - A first Hand Account Of The Dhofar Insurgency” af Brigadier Ian Gardiner, Royal Marines. Barnsley: Pen & Sword Books Ltd, 2006. 208 sider. £ 19.99.\nAf Ole L. Kandborg, generalløjtnant\nMedens Vietnam-krigen optog det amerikanske forsvars og verdens opmærksomhed i 1960’erne og 1970’erne, udkæmpedes en lignende, men mindre og langt mindre kendt krig på den sydlige del af Den arabiske Halvø. Her drejede det sig om at standse kommunismens udbredelse fra Yemen til Oman og dermed om at bevare kontrollen med indsejlingen til Den persiske Golf på vestlige hænder, en opgave, der i strategisk perspektiv var vigtigere end at standse kommunismens udbredelse i Sydøstasien.\nOpgaven oversteg sultanatets militære formåen og krævede betydelig hjælp udefra, bl.a. af iranske og ægyptiske enheder. Storbritannien bidrog bl.a. med frivillige ”loan service officers”, der beklædte poster som chefer og førere. Ian Gardiner, der havde modtaget sin officersbestalling i Royal Marines i 1968, var en af disse frivillige i perioden fra juni 1973 til udgangen af 1974, hvor han beklædte poster som delingsfører og kompagnikommandør. Det var en anden officer fra The Royal Marines, generalmajor Julian Thompson (hvem vi kender som chef for de britiske landstyrker under Falklandskrigen), der opmuntrede Ian Gardiner til at omsætte sine indtryk og private notater fra Dhofar-tiden til en bog, som andre kunne have gavn af.\nSom delingsfører er ens kendskab til krigens strategiske og operative aspekter nødvendigvis begrænset. Men Gardiner har som led i udarbejdelsen af bogen udført en grundig research, som gør det muligt at placere hans indsats på det taktiske plan i den rette sammenhæng. Herved bliver bogen også en glimrende gennemgang af Dhofar-krigen, som mange end ikke kender af navn. Gardiner drager sammenligningen til the British Army in Burma, som kaldte sig selv ”the forgotten army”, hvortil Mountbatten svarede: I er ikke glemt! Ingen har nogensinde hørt om Jer! Alene som et bidrag til at beskrive et noget overset kapitel i krigshistorien er bogen værd at læse.\nDet, der gør bogen unik, er imidlertid beretningen om delingsførergerningen. Landkrigen foregik i det uvejsomme bjergområde hvor Dhofarprovinsen grænser op til Den Demokratiske Folkerepublik Yemen. Her var opgaven at standse kommunistisk infiltration over den såkaldte Hornbeam line. Det skete ved en stadig vekslen mellem blokering af nøgleterræn om dagen og kamppatruljer om natten suppleret med artilleridueller samt brug af miner og close air support. De lærerige beretninger om kampene, krigens friktion og de sproglige barrierer i en multinational enhed suppleres med delingsførerens tanker om ansvar, frygt og tab alt fortalt med passende distance og humor, uden at det går ud over det følelsesmæssige engagement.\nLæren om, at ingen plan overlever det første møde med fjenden, bekræftes gang på gang. I god overensstemmelse med tonen i bogen beskriver Gardiner denne kendsgerning ved at opdele militære operationer i Adjustable Military Fuck-Ups, Semi-adjustable Military Fuck-Ups og Complete Military Fuck-Ups. Med andre ord: Enhver kamphandling bærer i sig kimen til fiasko. Det er evnen til at justere, ændre og improvisere, der giver resultatet, og dette skal tilgodeses i planen.\nDer er mange ligheder med Iraks og Afghanistans vejsidebomber, baghold og raketbeskydning. Derfor er bogen både krigshistorisk og højaktuel læsning med vigtige budskaber til chefer og førere, der står for udsendelse til internationale missioner. Den engelske forsvarschef, Air Chief Marshal, Jock Stirrup, der selv var loan service officer og Strikemaster pilot i sultanens luftvåben, har skrevet forord til bogen. Den anerkendte militærhistoriker, professor Richard Holmes, har betegnet bogen som ”Quite simply one of the best books about soldiering that I have ever read”. Heri er jeg enig.\nJeg havde fornøjelsen af Brigadier Ian Gardiner som en af mine nærmeste medarbejdere under min tid som Director IMS i Bruxelles. Ud over en være en særdeles dygtig og kompetent officer havde Ian altid en positiv indstilling og et godt humør. Det giver bogen mig en forklaring på, som jeg ikke kendte dengang. Et sted skriver han: … when life hereafter has thrown the odd nettle or piece of broken glass in my pass since then, and I have been tempted to feel sorry for myself, I have tried to remind myself; “what is all this self pity? You should have died on 13 march 1974 and you’re still here!” This has usually worked, and in consequence, I have had little difficulty remaining cheerful for most of my life. Ian Gardiner var kompagnichef under Falklandskrigen, og i forbindelse med tjenesten i IMS var han chef for militærkomitéens sekretariat. Her burde der være stof til yderligere to interessante bøger fra hans hånd.\n‘Krigen under kalla kriget’ af Gunnar Åselius. Medströms Bokförlag, Stockholm 2007. 456 sider. Bogen udgives i september 2007. Prisen opgivet af forlaget til ca. 400 Skr.\nAf Michael H. Clemmesen, brigadegeneral, Center for Militærhistorie, Forsvarsakademiet\nDen ny professor ved den svenske Forsvarshøjskole, Gunnar Åselius, har denne gang præsteret et værk, som det ikke skulle være muligt for én person at levere, og da slet ikke i en så relativt ung alder af 42 år. Han behandler i bogen 38 forskellige, afgrænsede kampforløb rundt om i verden i de 50 år fra Israels krig for uafhængighed og overlevelse i 1948-49 til NATO’s krig mod Serbien om Kosovo i 1999. De valgte konflikter er alle umiddelbart relevante, fordi de ender med afgørelser, der som minimum præger den efterfølgende tid i den pågældende region af verden. I stedet for at give en kronologisk gennemgang af en valgt konflikt, retter forfatteren med sikker hånd fokus på det eller de slag eller kampforløb, der blev afgørende. I hver konflikt dækker han ubesværet både de ydre og indre årsager til forløbet hos de involverede parter. Beskrivelsen bevæger sig sikkert fra det strategiske over det operative niveau til de taktiske, våbenteknologiske og menneskelige dimensioner på kamppladsen. Dette gælder uanset om eksemplet er den kinesisk-indiske grænsekrig i 1962, krigen om Ogaden-ørkenen i 1978 eller Falklandskrigen i 1982. I langt de fleste tilfælde bidrager Åselius på trods af den meget begrænsede plads med relevante nye nuancer. Det gælder selv, hvor læseren som anmelderen er gammel militærhistorielærer. Beskrivelsen dækker alle tre kampmiljøer - land, hav og luft - med samme sikkerhed. Jeg har ikke fundet tilfælde, hvor forfatteren lægger vægten forkert i beskrivelse og vurderinger. Han anvender sit omfattende litteraturgrundlag så kritisk, at han med sikker hånd korrigerer for samtidens fejlopfattelser. Også i valget af illustrationer er bogen i særklasse. Kortskitserne er overskuelige og fokuserer på det væsentlige, og mange af fotografierne fortæller deres egen historie til støtte for teksten.\nBogen bør blive vidt udbredt som håndbog, idet den på 10-12 sider giver en troværdig og afbalanceret indføring i hver konflikt. Vi kan i Danmark misunde vor svenske nabo, at de har bevaret et så stærkt militærhistorisk akademisk miljø, at det har kunnet danne en udviklingsramme for en forsker og fortæller af Gunnar Åselius’ internationale kaliber. Da der ikke findes noget tilsvarende bredt og balanceret kvalitetsværk om emnet udenfor Sverige, skal bogen nok blive oversat til hovedsprogene. Politikens Forlag udsender den snart på dansk - desværre i forkortet udgave.\n“The Great Naval Game. Britain and Germany in the Age of Empire” af Jan Rüger Cambridge U.P., 2007, 339 sider. 47.50 £ (hardback) i amazon.co.uk.\nBogen er et velskrevet supplement til den nye behandling af flådeoprustningens storhedstid i de to årtier op til Den første Verdenskrig. Rüger tilfører en ny dimension til den gennemgribende nytolkning af forløbet, som Michael Epkenhans, Rolf Hobson, Andrew Lambert, Nicholas Lambert og Jon Sumida har bidraget til siden 1988. Men hvor de øvrige havde deres fokus på de indenrigspolitiske, økonomiske, folkeretslige og strategiske forhold, er Rügers emne en sammenligning af, hvad han opfatter som navalismens kulturhistorie i Tyskland og England. Han kombinerer herunder på en desværre ret enestående måde en klar systematik og stor grundighed med en let og overbevisende fortællerstil.\nI bogens første del beskriver forfatteren udviklingen af hovedelementerne i elementerne i det ’maritime teater’: Flåderevyen og stabelafløbningen. Begge bliver pustet op til shows, der anvendes af monarken til at understrege sin position og af flåden som en public relations-aktivitet, der skulle støtte offentlighedens interesse for flåden, så det blev lettere af opnå de nødvendige betydelige bevillinger, der skulle til at bygge den nye tids slagsskibe og krydsere. Derefter behandler Rüger, hvordan de stadig mere bevidste og underholdningskrævende befolkninger sammen med de nye massemedier elskede og adopterede disse forestillinger, og hvordan forløbet derefter i stor udstrækning kom ud af monarkernes og flådernes kontrol. Han beskriver, hvorledes briterne accepterede denne realitet og søgte at få mest muligt ud af den, medens tyskerne forsøgte at holde forløbet under kontrol. Man kan sige, at englænderne red på tigeren, tyskerne forsøgte at lægge den i seletøj. Man skulle jo nødigt provokere et britisk forhåndsangreb eller en accelereret opbygning af Royal Navy som reaktion på ens forsøg på at undergrave det engelske søherredømme.\nForfatteren afviser effektivt tidligere forenklede teser om kræfter, der drev den tyske flådeoprustning. De højreorienterede flådestøtteforeninger havde ikke nogen afgørende selvstændig rolle. Flådebyggeriet var i det fortsat meget heterogene tyske rige ikke mindst et instrument for kejseren. Med det søgte han at fremme rigets fortsatte samling samtidig med, at han symbolsk fremmede nationens fremtidige position i verden. Den engelske flåde måtte i disse år blive den ’britiske’ flåde og derefter til imperiets, hvor the Dominions fik en selvstændig profil. I begge lande var ’teatret’ for de store industrihavnebyer en vej til at udvikle identitet og prestige. Den tyske arbejderbefolknings ambivalente holdning til oprustningen beskrives på grundlag af rapporter fra politiagenter.\n’Flådeteatrets’ flådebesøg kunne på en symbolsk måde ved deres karakter gøre, at en alliancemulighed i befolkningernes bevidsthed måtte opfattes som en konsolideret realitet. Et show, der måske kun skulle afskrække modstanderen fra uønskelige handlinger, nærede udviklingen af et folkeligt fjendebillede, der begrænsede den politiske handlefrihed i fremtidige stormagtskriser.\nMed udgangspunkt i Rügers bog bliver den tyske flådeoprustning langt mere forståelig. Når det centrale element i så høj grad var af symbolsk, understået, stadig mere bredt accepteret ’virtuel’, show-karakter, var der ikke behov for en styrende og sammenhængende strategisk-operativ logik. Wegeners og andre yngre tyske søofficerers opgør med Tirpitz under krigen på et kritisk, operativt grundlag bliver derfor endnu forståeligt. De maritime aktiviteters karakter før krigen gør det måske også klart, hvorfor der eksisterede en så udbredt forventning om, at søkrigen hurtigt ville blive afgjort ved et stort søslag. Blokadeoperationer er ikke specielt egnede til demonstrationer ved flåderevyerne.\n”The German 1918 Offensives. A case study in the operational level of war” af David T. Zabecki. Routledge, London & New York 2006. 418 sider. Pris £71.25 (Hardback, amazon.co.uk)\nZabecki, der kombinerer en baggrund som pensioneret general med faghistorikerens, har tidligere udgivet en bog om oberst Bruchmüllers reformer af tysk artilleritaktik under Den første Verdenskrig. I dette vel kostbare værk har han samvittighedsfuldt anvendt hele det kildegrundlag, der i dag er til rådighed ved behandlingen af den tyske side under operationerne i 1918. En del arkivalier, der gik tabt ved RAF-bombningen af Potsdam i 1945, overlevede i kopi i USA som en følge af det tætte forhold mellem de amerikanske og tyske hære i mellemkrigstiden.\nDette komplette kendskab til de tyske dokumenter er bogens styrke. Hver af de tyske operationer, fra den første - ’Michael’ - til den sidste af de aflyste - ’Hagen’ - følges detaljeret og systematisk gennem koncept-, planlægnings- og forberedelsesfaserne og beskriver hele deres forløb, godt støttet af kortskitser. Forfatteren har en hovedtese, som han gentager konstant og dokumenterer overbevisende gennem hele bogen: Operationerne førte ikke til det ønskede resultat, fordi de tyske operative planlæggere og her specielt Ludendorff på intet tidspunkt under krigen erkendte den britiske hærs primære svaghed. BEF’s logistik afhang af kontrollen over de udsatte jernbaneknudepunkter, Hazebrouck og specielt Amiens. I det omfang modstanderens jernbanekapacitet indgik i de tyske overvejelser, var det knyttet til muligheden for at tilføre reserver.\nLudendorff så kun de taktiske virkninger af gennembrud og manøvre. Ud over denne afgørende blinde plet blev hans mulighed for at opnå operativ succes hæmmet af, at han i ønsket om opportunistisk at udnytte indbrud havde meget vanskeligt ved at fastholde mål og tyngde. Han ville i optimismen efter hver taktisk succes på trods af sine begrænsede rådige ressourcer samtidig slå briterne og franskmændene.\nForfatterens koncentration om den tyske side er sandsynligvis kilden til den ene af bogens svagheder. Han synes næsten uden viden om de sidste 15-20 års omfattende forskning i den britiske hærs udvikling under Den første Verdenskrig. Derfor ser han den tyske taktiske og organisatoriske udvikling som unik, på trods af, at alle tre hære på Vestfronten var nået til nogenlunde samme stadium i deres udvikling af infanteriet og artilleriet til offensive operationer.\nDen anden svaghed er forfatterens forkrampede og formynderiske forsøg på at forklare og forsvare, hvorfor emnet er relevant i dag. Det sker i indledningen gennem en lang og systematisk gennemgang af den nutidige amerikanske opfattelse af operativ teori og operativ kunst. Gennemgangen virker ahistorisk og unødvendig. Derimod giver hans gennemgang af de taktiske realiteter i 1918 et udmærket grundlag for hovedteksten. Ludendorff udnyttede ikke muligheden efter sejren i øst til at beholde gevinsterne her og satse på en fred uden erobringer i vest. Han ville også slå fjenden i vest totalt. Denne bog er ikke fornøjelseslæsning. Det er imidlertid på trods af sine svagheder den mest grundige, moderne beskrivelse af de operationer i 1918, der var tæt på at give Tyskland en operativ sejr på kontinentet, og som derefter kom til at lægge grundlaget for en hurtig afslutning af Den første Verdenskrig.\n”Politikens bog om opdagelsesrejser” af Jørn Madsen udgivet af Politikens Forlag, København. 264 sider illustreret. Pris kr. 299.\nAf Poul Grooss, kommandør, Center for Militærhistorie, Forsvarsakademiet\nBlandt Politikens håndbøger findes en serie, som indtil nu omfatter en verdenshistorie, en Danmarkshistorie samt en bog om korstogene, som tidligere er anmeldt i MT. Det nye bind om opdagelsesrejser er et særdeles udmærket bidrag til serien. Den handler om menneskets udforskning af jordens ukendte egne, og beskrivelsen er udarbejdet af Jørn Madsen, som er biolog og videnskabsjournalist. Hans videnskabelige baggrund, hans historiske indsigt, hans fortælleglæde og sans for finurlige detaljer giver tilsammen læseren en bog, som giver et overblik over jordens udforskning samtidig med, at det er fornøjelig og udbytterig læsning.\nUdgangspunktet er jordens urbefolkning, og herefter beskrives de første civilisationer og deres langsomme udvidelse af forståelsen for den omkringliggende verden. Der oplyses for eksempel om faraonernes rejser mod syd og om fønikiernes mulige rejser syd om Afrika. Verden beskues også set fra den kinesiske kejser og ”de mongolske horders” side. Opdagelsesrejserne er altså både ekspeditioner over land og over havet. Fra slutningen af 1400tallet sker opdagelsesrejserne hovedsageligt på initiativ af Vesteuropas regenter, med indblanding fra pavekirken, og motiverne er ofte penge, magt og religion. Bogen giver en kortfattet beskrivelse af utrolig mange forskellige opdagelsesrejser, så læseren bibringes et overblik. Bogen er fremragende illustreret, dels med oversigtskort med tidsangivelser, som viser de forskellige rejseruter, dels med talrige historiske illustrationer.\nUndervejs gennem de mange rejser supplerer forfatteren med nyttige oplysninger. Når opdagelserne handler om de mange penge, som krydderihandlen kaster af sig, så følger der for eksempel en beskrivelse af de enkelte krydderier, hvor de kommer fra, og hvad de blev brugt til. Tilsvarende er der beskrivelser af nye planter og dyrearter, sygdomme, som florerer blandt de opdagelsesrejsende, nye sygdomme, datidens navigationshjælpemidler, navigationens udvikling, etc. Forfatteren redegør for de eventyr, skrøner og løse rygter, som også har dannet udgangspunkt for opdagelsesrejser. Columbus troede til sin dødsdag, at han havde fundet søvejen til Indien.\nFor den sømilitære læser er der lidt kludder i betegnelserne omkring brug af visse maritime betegnelser samt ordene kommandør, kommandant, Commander, styrkechef og skibschef, men det er jo ikke usædvanligt. Til gengæld er beskrivelsen af skibenes konstruktion, navigationens udvikling, vind- og vejrforhold etc. foretaget på en udmærket måde. Opdagelserne tager deres udgangspunkt i den klassiske verdens tre kendte verdensdele Europa, Asien og Afrika. Herefter udvides horisonten langsomt for læseren. Australien bliver først for alvor kendt med Captain Cook´s ekspeditioner, selv om hollænderne har været på Australiens nord- og vestkyst 150 år tidligere. Forfatteren gør en del ud af at beskrive de videnskabelige resultater, som efterhånden blev opnået, da man i 1700-tallet sendte videnskabsmænd med på ekspeditionerne. Han har også gjort en del ud af at forklare stednavnenes oprindelse.\nUdforskningen af de polare egne var en historie for sig. Antarktis blev først set med det menneskelige øje i 1820! Afrika har været kendt af Europas tidlige civilisationer, men bortset fra kystregionerne var Afrika stort set uudforsket frem til slutningen af det 19. århundrede. Forfatteren filosoferer lidt over de excentriske personer, som udforskede Afrika under dronning Victoria´s regeringsperiode, men konkluderer, at det nok var, fordi de fortrinsvis kom fra de britiske øer.\nDe danske bidrag til opdagelsesrejserne har fundet en naturlig plads i forfatterens beskrivelser. Der er omtale af Hans Pothorsts mulige rejse til Nordamerika ca. 20 år før Columbus, Jens Munks ekspedition til det nordlige Canada i 1619 - 1620 og Vitus Berings ekspeditioner i Stillehavet fra 1724 - 1740. Endvidere er der en beskrivelse af de norske vikingers bosættelser i Island, Grønland og Nordamerika. Bogen har et afsluttende kapitel om havforskningen, hvor menneskets viden om bundforhold, dyre- og planteliv stadig er meget sporadisk, når man kommer ud på ”gennemsnitsdybden” af verdenshavene på mellem 3 og 4 kilometer.\nUd over et nyttigt personregister er bogen forsynet med en litteraturliste, som primært er ment som inspiration for den mere videbegærlige læser. Bogen lægger jo op til mange spændende beretninger så som spaniernes blodige fremfærd i Syd- og Mellemamerika, Shackleton´s fantastiske rotur fra Antarktis til øen South Georgia efter hjælp, Captain Bligh´s sejlads tværs over Stillehavet i et lille hjælpefartøj efter mytteriet på HMS Bounty, jagten på Nilens udspring og kapløbet om at være første menneske på henholdsvis Nord- og Sydpolen. Læseren får kendskab til mange opdagelsesrejsende, nogle kendte, men også mange mindre kendte. Man får respekt for det mod, som de lagde for dagen, selv om der jo også lurede andre motiver, som var knap så pæne: Rigdom og berømmelse. Opdagelsesrejserne kom på godt og ondt til at danne grundlag for etablering af nye oversøiske stater, kolonisering og senere hen også industrialisering, udplyndring, udbytning, folkemord, sørøveri og handel og hermed også til at være et vigtigt led for vores forståelse af verden, som den udviklede sig.\n”Jeg brød et løfte” af Dorthe Emilie Røssel, Roskilde Bogcafé, Roskilde. 128 sider illustreret. Pris kr. 158.\nAf Poul Grooss, kommandør, Center for Militærhistorie, Forsvarsakademiet.\nDenne lille bog blev anmeldt i Berlingske Tidende den 30. juni 2007, og få dage efter var bogen udsolgt fra forlaget. Det er en ganske fantastisk historie fra besættelsestiden, som formentlig er ukendt for de fleste. Bogen spænder vidt og henvender sig til alle, hvad enten det er den ældre generation, som selv oplevede besættelsen eller de helt unge, som kunne lære noget om besættelsestiden.\nDen er skrevet af en kvinde, som i sin ungdom deltog i modstandsbevægelsen, fra hun var seks til ti år! Det kræver en forklaring. Hendes far var fra et meget tidligt tidspunkt aktiv i modstandskampen. Datteren blev involveret på forskellig vis. Hun kunne transportere illegale ting og sager i sin dukkevogn, hun gemte våben i loft- og kælderrum, som voksne ikke kunne kom ind i, hun kunne løbe med meddelelser etc. Modstandsgruppen blev trævlet op i 1944, faderen blev taget med på Shellhuset og udsat for grusom tortur af Gestapo-lederen Ib Birkedal Hansen. Da faderen ikke ville tale, blev datteren afhentet i bil, fodret med slik af de venlige Gestapofolk, og så blev hun anbragt i lokalet, hvor hendes far blev mishandlet. Da ingen af de to ville snakke, blev hun smidt ud på fortovet og kunne selv finde hjem til noget familie. Faderen blev dømt til døden, men dommen blev ikke eksekveret, og han kom i stedet til Frøslevlejren og derfra videre til KZ-lejren i Neuengamme. Han kom tilbage i foråret 1945 som en udsultet og mærket mand. Far og datter talte så om hændelserne i Shell-huset, og hun lovede ham, at det talte de aldrig om mere – og det er dette brudte løfte, som bogens titel refererer til. Da Birkedal Hansen nogle år senere blev pågrebet i Tyskland og udleveret til retsforfølgelse i Danmark, afgav faderen vidneforklaring, og Birkedal Hansen blev efterfølgende dømt til døden og henrettet. Da Dorthe Emilie Røssell blev konfirmeret i 1948, overrakte modstandsgruppen hende det frihedskæmperarmbind, som hun havde gjort sig fortjent til.\nDet er en betagende lille bog, og den er godt illustreret. Bogen gengiver stemninger og beskriver dagligdagen under besættelsen – set med en lille piges øjne. Hun beklager sig ikke. Man kan diskutere, hvorvidt faderen skulle have engageret hende i modstandsarbejdet. Hun beklager sig imidlertid ikke over sin skæbne og sin ødelagte barndom. Bogen kan med fordel bruges i skoleundervisningen.\n”Krigshistorisk Tidsskrift: Særnummer om Københavns bombardement og flådens ran” udgivet af Det militære læseselskab Rendsborg. Hæftet kan rekvireres ved henvendelse til bladets redaktør: Major Bengt Laier, tlf. privat 45 85 44 41, e-mail adresse: bengt-laier@webspeed.dk. 96 sider illustreret. Pris kr. 50.\n200-året for de ulykkelige hændelser i Danmark i 1807 bliver markeret på forskellig vis, blandt andet med en række udgivelser. Dette særnummer fortjener rosende omtale. En række artikler giver læseren mulighed for at studere Københavns forsvar i 1807, det engelske beslutningsgrundlag, ældre og nyere historikeres opfattelse af forholdene etc. Blandt artiklerne er beskrivelser af Københavns befæstning med tilhørende artilleri, en oversigt over de fem udfald fra byen, det britiske belejringsartilleri og en engelsk vurdering af Københavns søforsvar. En særlig artikel af den afgåede generallæge Hans-Michael Jelsdorf beskæftiger sig med datidens hospitalsberedskab, den lægelige behandling og antallet af civile ofre under bombardementet. Hæftet indeholder også en anmeldelse af Thomas MunchPetersens nye bog: ”Defying Napoleon. How Britain bombarded Copenhagen and Seized the Danish Fleet in 1807”. Endelig får C. W. Eckersbergs billeder fra bombardementet en interessant omtale. Hæftet er forsynet med mange og gode illustrationer, kort og tegninger. Meget af stoffet om 1807 er nyt og ikke beskrevet tidligere.


Lav efterspørgsel forklarer det faldende bankudlån men udlånet forventes at stige igen - PDF\nDownload "Lav efterspørgsel forklarer det faldende bankudlån men udlånet forventes at stige igen"\n1 n o t a t Lav efterspørgsel forklarer det faldende bankudlån men udlånet forventes at stige igen 8. december 29 Kort resumé Henover året har der været megen fokus på faldet i bankernes udlån til virksomhederne. Fra forskellige sider er bankerne blevet beskyldt for ikke at stille tilstrækkeligt med kapital til rådighed for virksomhederne. Faktum er imidlertid, at den økonomiske afmatning har ramt efterspørgslen efter finansiering hårdt. I denne analyse understøtter beregninger, at bankernes erhvervsudlån vil stige, når efterspørgslen igen er på vej op. Det nuværende fald i bankernes udlån er derfor et resultat af en lav efterspørgsel og ikke, at bankerne holder igen. Resultaterne viser, at bankernes erhvervsudlån følger virksomhedernes forventninger ca. 3 til 7 måneder senere. Er de positive, stiger udlånet, er de negative, falder udlånet. En forklaring på dette lag kan være, at et opsving skal have vist sig holdbart, før end virksomhederne vil låne flere penge til drift og ekspansion. En anden forklaring kan være, at virksomheder i starten af et opsving typisk bruger egen opsparing eller tilbageholdt overskud til at finansiere driften, og først senere i forløbet låner penge til yderligere investeringer. Kontakt Niels Storm Stenbæk Direkte Vores beregninger viser desuden, at udlånet til industrien øges hurtigere end til servicevirksomhederne efter, at efterspørgslen stiger. Det kan skyldes, at Danmark er en lille åben økonomi, der er meget afhængig af eksport, hvormed en opgang slår stærkere igennem for industrien, hvis den økonomiske afmatning har været global. Relationen mellem udlånsvækst og konjunkturen Udviklingen i bankernes udlån til virksomheder følger i store træk udviklingen i virksomhedernes forventninger til fremtiden, målt ved konjunkturindikatorer, jf. figur 1. Man aner en tendens til, at den økonomiske afmatning slår igennem i konjunkturindikatorerne før udlånsvæksten. Indikatorerne er stadig negative i oktober 29 (når der er taget højde for sæsonudsving), men er mindre negative end før. Den samme vending i udlånsvæksten ses endnu ikke. Men som analysen herunder vil vise ved hjælp af beregninger, er det et helt naturligt træk, og bankernes udlån må forventes at stige, når opsvinget er holdbart.\n2 Figur 1: Bankernes udlånsvækst lidt "forsinket" ift. konjunkturen Side År-til-år vækst, pct Industri (højre akse) Serviceerhverv (højre akse) Nettotal Udlånsvækst M1 25M4 25M7 25M1 26M1 26M4 26M7 26M1 27M1 27M4 27M7 27M1 28M1 28M4 28M7 28M1 29M1 29M4 29M7 29M1-35 Anm.: Bankernes erhvervsudlån og konjunkturindikatorer for virksomhederne. Udlånet er deflateret med forbrugerprisindekset. Konjunkturindikatoren er baseret på forventninger til produktionen de kommende tre måneder samt en vurdering af ordrebeholdning og færdigvarelagre, og er sæsonkorrigeret. Kilde: Danmarks Statistik, Nationalbanken og Finansrådets beregninger. Herunder foretages en empirisk betragtning af virksomhedernes forventninger og bankernes udlån til virksomhederne. Fordi år-til-år væksten i udlånet (som vist i figur 1) dækker over udviklingen over et år, relateres konjunkturindikatorerne (der fortæller om forventningerne til de kommende tre måneder i forhold til de seneste tre, jf. boks i appendiks) til bankens månedlige vækst i udlånet i forhold til et simpelt gennemsnit af de seneste tre måneder. Alle serier er ikke-sæsonkorrigeret. Ideen er, at hvis forventningerne stiger kraftigt, vil det slå igennem på bankudlånet på kort eller mellemlang sigt. Figur 2 viser, at korrelationen mellem vækst i bankernes udlån til virksomheder og ændringer i konjunkturindikatorerne. Figuren til venstre er baseret på de månedlige år-til-år vækstrater og figuren til højre månedsvæksten i forhold til udlånet de seneste 3 måneder. Målt på begge vækstdefinitioner ses det, at udlånet "lagger efterspørgslen". En korrelationsanalyse viser således, at den stærkeste sammenhæng mellem bankudlån og virksomhedernes forventninger (og dermed efterspørgsel efter finansiering til drift eller nye investeringsprojekter) er mere end 3 måneder efter, at forventningerne er ændret. Det vil med andre ord sige, at virksomhedernes forventninger skal stige (falde), før bankernes erhvervsudlån begynder at stige (falde) 1. En forklaring kan være, at opsvinget skal vise sig at være holdbart, førend bankudlånet følger med. En anden forklaring er, at virksomheder i starten af 1 Den statistiske signifikans af korrelationskoefficienterne er desuden klart stærkere for lags end for leads.\n3 et opsving typisk bruger egen opsparing eller tilbageholdt overskud til at finansiere driften, og først senere i forløbet låner penge til yderligere investeringer. Modsat gælder det, at hvis økonomien går ned ad bakke, tilbagebetaler virksomheden ikke banklånet her og nu. Men det søger formodentlig heller ikke om et nyt lån ved udløb, hvis lånet er tidsbegrænset, og virksomheden ikke står over for gode økonomiske udsigter og dermed et behov for finansiering. Endelig kan det spille ind, at forbedrede forventninger til fremtiden ikke øjeblikkeligt udmønter sig i en låneansøgning. Side 3 Figur 2: Først stiger efterspørglsen, så følger bankernes udlån Bankudlån år-til-år månedsvækst Bankudlån månedsvækst ift. seneste 3 måneder 1 1 Industri Serviceerhverv Industri Serviceerhverv 8 8 Korrelation, pct Korrelation, pct Udlån "leader efterspørgsel" Udlån "lagger efterspørgsel" Udlån "leader efterspørgsel" Udlån "lagger efterspørgsel" -2-2 Anm: Korrelationskoefficienter mellem bankernes erhvervsudlån i måned t og leads og lags på Konjunkturindikatorerne (dvs. hhv. t+j og t-j). Venstre figur baseret på sæsonkorrigerede serier, den højre ikke. Kilde: Danmarks Statistik, Nationalbanken og Finansrådets beregninger. Det ses desuden, at gennemslaget umiddelbart virker stærkere for service end for industrivirksomheder. En regressionsanalyse senere hen (hvor der tages højde for flere faktorer, og ikke blot en bilateral relation) viser dog, at det formentligt forholder sig omvendt. Relationen mellem udlån og forventninger/efterspørgsel testes derfor i en mere teoretisk ramme. Der opstilles en model, hvor væksten i bankernes erhvervsudlån relateres til renten (dvs. prisen på udlån) og konjunkturindikatorerne for industri og erhverv, se boks 1. Sidstnævnte fungerer således tilnærmelsesvis som indikatorer for virksomhedernes efterspørgsel efter finansiering. Boks 1: Modellen til bestemmelse af udviklingen i bankernes erhvervsudlån\n4 Til at forklare vækstraterne i bankernes erhvervsudlån modelleres følgende relation: Side 4 j= 4 j= 9 j= 9 U = α + β U + β r + β I + β I + ε t U t 1 r, j t j i, j industri, t j s, j serviceerhverv, t j t j= j= j= U er bankernes udlån til ikke-finansielle virksomheder (fra MFI-statistikken) deflateret med forbrugerprisindekset i måned t. r er bankens udlånsrente på nye forretninger til virksomheder givet ved et 3-måneders glidende gennemsnit. I er konjunkturindikatoren for industrien og for serviceerhverv. Indikatoren er defineret som en ændring i forhold til nuværende periode. Konkret dækker indikatoren over oplysninger om færdigvarelagre og samlet ordrebeholdning ultimo måneden før samt virksomhedernes produktionsforventninger til de kommende 3 måneder og er vægtet med beskæftigelsen, se også boks i appendiks. Er tallet positivt, mener en overvægt dermed, at konjunkturen ser bedre ud i de kommende tre måneder. angiver ændringen fra måned t i forhold til et gennemsnit af de seneste 3 måneder. Alle serier er ikke-sæsonkorrigeret. Der beregnes på observationer for perioden januar 25 frem til oktober 29, svarende til nogle og 5 observationer. Perioden dækker dermed både en positiv og negativ konjunkturperiode. Relationen estimeres med Ordinary Least Squares og robuste standardafvigelser. Der bruges en generel-to-specifik estimationstilgang, hvor den afsluttende relation udelukkende er givet ved signifikant forklarende variable. Resultater på baggrund af modellen beskrevet i boks 1 ses i boks 2. Der opnås de forventede fortegn. Med andre ord vil en højere rente sænke udlånet, og har udlånsvæksten været positiv i den forudgående måned, er den det generelt også i nuværende. De interessante koefficienter er imidlertid på konjunkturindikatorerne. De er statistisk signifikante og positive. Der er kun et lag med for begge indikatorer i den endelige model. For industriens konjunkturindikator er det lagget 3 måneder og for servicevirksomhed er det lagget 7 måneder. Det betyder, at når forventningerne øges og dermed efterspørgslen efter finansiering til drift eller investeringer vokser (givet ved en stigning i konjunkturindikatorne), så vil bankudlånet øges signifikant mellem 3 og 7 måneder efter. Som det fremgik oven for, kan en forklaring på dette lag være, at et opsving skal have bidt sig fast (være holdbart), før end virksomhederne vil låne flere penge til drift og ekspansion. En anden forklaring var, at virksomheder i starten af et opsving typisk bruger egen opsparing eller tilbageholdt overskud til at finansiere driften. Gennemslaget på vækst i udlån fra bankerne er således hurtigere for industriens forventninger. En forklaring er, at industrien hurtigere påvirkes af et globalt opsving. Dvs., hvis en krise er en international krise, vil eksporten stige, før end der kommer gang i den indenlandske efterspørgsel, som er relativt mere orienteret mod serviceerhverv. En anden forklaring\n5 kunne være, at industrivirksomheder typisk har bedre mulighed for at stille sikkerhed, hvorfor udlånet til disse øges førend til servicevirksomhederne. Side 5 Den faktiske udvikling i bankernes erhvervsudlån er fint i trit med, hvad konjunkturen tilsiger. Som det fremgår af figur 3, ligger modellens estimerede vækstrater tæt op af de faktiske vækstrater 2. Der er således ikke noget overraskende i, at bankernes udlån til virksomheder er faldet, når blot det er forklaret med de dårligere konjunkturudsigter og dermed lavere efterspørgsel efter banklån. Det nuværende fald i bankernes udlån er derfor et resultat af en lav efterspørgsel og ikke, at bankerne holder igen. Figur 3: Modelberegnede vækstrater svarer nøje til de faktiske Månedsvækst ift. 3 forudgående måneder, pct M8 25M1 Faktisk Modelberegnet 25M12 26M2 26M4 26M6 26M8 26M1 26M12 27M2 27M4 27M6 27M8 27M1 27M12 28M2 28M4 28M6 28M8 28M1 28M12 29M2 29M4 29M6 29M8 29M1 Anm: Fittede værdier baseret på modellen beskrevet i boks 1. Kilde: Danmarks Statistik, Nationalbanken og Finansrådets beregninger. Boks 2: Modelresultater Her ses delresultater og tests fra modellen beskrevet i boks 1. Påvirker væksten i udlån Væksten i forudgående måned + Renten - (,1) Konjunktur industri + (3) Konjunktur serviceerhverv + (7) Fortegn (og signifikante lags) Af modeltests fremgår det, at forklaringsgraden er,82, dvs. ca. 82 pct. af variationen i udlånsvæksten kan forklares af væksten i forudgående periode, renten og virksomhedernes forventninger til fremtiden. Linear regression Number of obs = 51 F( 5, 46) = Modellens forklaringsgrad er ca. 82 pct.\n6 Prob > F =. R-squared =.8174 Root MSE = Side 6 Herunder fremgår et test for om summen på rentekoefficienter er forskellig fra nul. Som det fremgår, har renten det forventede fortegn, men er ikke statistisk signifikant forskellig fra nul. r3 + L.r3 = Coef. Std. Err. t P> t [95% Conf. Interval] Appendiks Konjunkturindikatorerne På grundlag af oplysninger om færdigvarelagre og samlet ordrebeholdning ultimo måneden før samt virksomhedernes produktionsforventninger til de kommende 3 måneder beregnes en sammensat konjunkturindikator, der sammenfatter forventningerne til de kommende 3 måneder i et udtryk. Værdien af indikatoren fremkommer som et simpelt gennemsnit af nettotallene for de nævnte indikatorer. For færdigvarelagres vedkommende indgår nettotallet dog med negativt fortegn, idet voksende færdigvarelagre antages at indvirke negativt på den fremtidige produktionsaktivitet. De enkelte virksomheders svar indgår primært med en vægt, som svarer til antallet af beskæftigede i virksomhederne. De sammenvejede tal fra virksomhederne offentliggøres i form af relative tal, fx 35 pct. større, 5 pct. uændret og 15 pct. mindre for produktionen i den netop afsluttede 3-måneders periode sammenlignet med produktionen i den foregående 3- måneders periode. Dette betyder, at virksomheder repræsenterende 35 pct. af de beskæftigede har svaret større produktion, hvorimod virksomheder repræsenterende 15 pct. af de beskæftigede har svaret mindre produktion. Forskellen mellem procenttallet for større og for mindre benævnes nettotal. Ved aflæsning af tallene for fx produktion skal man være opmærksom på, at nettotallene ikke siger noget direkte om den forventede absolutte vækst eller tilbagegang. En forventet stigning i produktionen i investeringsgode-industrien med et nettotal på 2 pct. er således ikke et udtryk for en forventet vækst i produktionen på 2 pct. I stedet henviser tallet til, at der forventes en fremgang i produktionen (netto) i virksomheder, der repræsenterer 2 pct. af den samlede beskæftigelse i sektoren. De virksomheder, der venter stigende produktion, kan reelt stå over for at skulle udvide produktionen lige fra ganske lidt til meget betydeligt.


Canana hårspænder - Debracyplus\n> Accessories>Canana hårspænder\n"Guld" sommerfugl hårspænder\nHårspænder i guld look og med sølv glimmer/glitter. Øverst er spændet formet som en lille sommerfugl. Super sødt spænde at pynte håret med og samle det i en pæn frisure. Lidt glitter i hverdagen er også altid skønt. Fedt spænde fra QNUZ accessories


▷ Billig 14 Fod I Meter på nettet\nHjem14 Fod I Meter\n14 Fod I Meter\nEn del internet forretninger udlover nu om dage et bredt udvalg af fragttyper. En af de mest moderne er for nærværende levering til et afhentningssted, hvor det er nemt for dig at hente varerne præcis når det passer dig. Fragtløsningen er nemlig ekstremt fleksibel, samt i mange tilfælde desuden den mest letkøbte leveringsform ved køb af 14 Fod I Meter.\nDu kan omvendt tænke over at få pakken sendt til din adresse eller ud på din arbejdsplads. Fragtmetoden viser sig i regelen en anelse mindre prisbillig, men tillige virkelig let gængelig. Den mest letkøbte form for levering er dog selv at hente produkterne, som dog betinges af at du fysisk befinder dig i nærheden af e-butikkens hjemsted.\nLeveringstidspunktet på er naturligvis særligt essentiel forudsat man har behov for pakken med det samme, så med det formål er det særdeles på sin plads at man checker det anslåede leveringstidspunkt på det aktuelle produkt.\nEn hel del internet butikker reklamerer med levering efter en enkelt hverdag på deres favorit varenumre, eksempelvis 14 Fod I Meter, hvilket dog påkræver at bestillingen placeres tidligere end et fastslået tidspunkt, med hensynstagen til at de sandsynligvis kan nå at få ordren ordnet forinden medarbejderne tager hjem.\nFlere e-firmaer garanterer levering uden betaling, men undertiden er det under forudsætning af at der erhverves for et præcist beløb. Ellers skal man beslutte sig for den mest prisbevidste form for fragt, der tit – uafhængig om du befinder sig tæt på Silkeborg, Sønderborg eller Humlebæk – vil blive at få fragtfirmaet til at køre pakken til et udleveringssted.\nDet er jo efterhånden ultra bekvemt for alle og enhver at finde de bedste priser på diverse netshops, og på grund af dette har flertallet af e-shops ikke kunne slippe for at reducere salgsværdien på en række af deres produkter – til drenge og piger, og yderligere også til damer og herrer – betydeligt, og endda nogle gange yde fragt uden gebyr.\nTil gengæld kan det immervæk blive smart at besigtige diverse e-handler efter rabatkoder på 14 Fod I Meter forinden du bestiller, så man ikke er i tvivl om at modtage den skarpeste pris.\nDu bør ikke desto mindre ikke glemme, at hvis en e-butik udlover deres varer til salg for en udsalgspris som anses for utrolig overkommelig, kunne det for det meste være et symbol på en uægte netshop. Kortkøb er på den anden side inkluderet i en vedtægt, der forsvarer folk overfor svindlende online firmaer.\nGenerelt foreslår vi køb med betalingskort eller MobilePay. Som en alternativ mulighed kan du benytte et afbetalingstilbud som fx ViaBill, for så vidt du ser en fordel i at godtgøre beløbet i flere bidder.\nInden folk bestiller på en internet handler burde man uden tvivl studere e-shoppens handelsaftale, dog er det naturligvis et omfattende projekt.\nEt andet forslag kan derfor være at finde ud af hvorvidt online forretningen er godkendt af e-mærket, siden det længe har været en angivelse af at online shoppen forstår den officielle danske lovgivning, samt at butikken undertiden efterses af specialister der er meget fortrolige reglerne på området. Dette er desuden en god chance for at få hjælp, såfremt du oplever dilemmaer i forbindelse med din ordre.\nDesuden anbefaler vi at kunden er vidende om de vigtigste bestemmelser der har betydning for købet, for eksempel den byttepolitik online forretningen bruger. Derfor er det samtidig afgørende, at man permanent sikrer ens faktura e-mail, således man fremadrettet vil kunne eftervise sit køb af 14 Fod I Meter, ligegyldigt om man er på shopping til en dame eller herre.\nTrustpilot forærer dig de facto troværdige genveje til at udforske en stor portion tidligere køberes reflektioner og af den grund er det en hjælp, at du studerer netbutikkens kritik af 14 Fod I Meter forinden du handler.\nFacebook indebærer desuden tilpas stabile chancer for at få indblik i online shoppens kundefokus. Foruden det er der endda internet shops som tilbyder folk at ytre en bedømmelse af virksomhedens service, som ligeledes kan drages fordel af til at afveje hvor glade kunderne er.\nDenne side er finansieret af indtægter fra annoncer. Vi har tætte samarbejder med en hel del e-forretninger i form af at vi promoverer butikkernes varer, og høster provision ifald vores besøgende realiserer et indkøb.\nAnvisninger omkring varer og shops på nettet i Danmark opretholdes nu og da, men der gives ikke garantier imod ændringer der eventuelt er udført siden vi sidst opdaterede hjemmesidens oplysninger.


I vinteren 2018 arbejdede jeg på logo design til tøjmærket Falconess af NPWEAR.\nDette var en særdeles spændende opgave for mig, da det var det et “rigtigt” projekt. På det tidspunkt var jeg lige blevet færdig på mit studie som Cand. Mag. i Engelsk og Mediefag, og skulle stå på egne ben. Jeg fik tilbudt en praktikplads hos Syddansk Innovation, hvor jeg skulle være grafisk støtte til de projekter de havde – Mere om det her – Førhen havde jeg lavet logoer for venner, og deltaget i Daily Logo Challenge, hvor man skal lave et nyt logo hver dag i 50(!) dage. Jeg havde enten tjent meget lidt eller slet ingen penge, men det havde givet mig en god grobund til at kunne takle min første rigtige opgave, for et rigtigt firma der ville have mig til at designe for dem.\nJeg gik straks i gang med at tegne sketches til logo designet. Og her kan jeg løfte sløret ind til den magiske og mystiske verden af grafisk design og sige at det, i hvert fald for mit vedkommende, ikke er perfekt første gang. Jeg vil skåne jer for mine grimme tegninger og blot vise jer det færdige resultat ovenfor. dog vil jeg gerne lige vise jer nogle udkast herunder.\nJeg har altid holdt af logoer, et af de første jeg kan huske er LEGOs logo, det er skønt, simpelt, ikonisk. Det er som en kendt designer ville sige “un-mess-withable”. Jeg gør mig ingen forhåbninger om at dette logo er noget nær så godt som “the greats” som fx Apple, IDEO, eller alt hvad Michael Beirut nogensinde har rørt, men det var mine første skridt ind i den virkelige design verden. Jeg vil nok altid se tilbage på det som værende noget jeg er stolt af. For det er jeg.\nUdvikling af Falconess Logo\nBriefet til opgaven lød at der ønskedes et logo design med en falk, til et jagt & outdoor tøjmærke. Der måtte ikke være tynde streger, da det så ikke kan broderes på tøj. Det skulle desuden kunne fungere på både herre og dametøj. Med det i mente begyndte jeg.\nJeg plejer at starte på papir. Jeg har på ethvert givent tidspunkt mindst 3 notesbøger igang med sketches, ideer, dårlige tegninger og dårlig humor (lille shoutout til fieldnotesbrand.com, der laver voldsomt fede notesbøger). I disse notesbøger får jeg alle mine umiddelbare tanker ud, så jeg senere kan håndplukke de bedste og bearbejde dem videre i computeren (jeg bruger adobe Illustrator). Personligt tegner jeg viiirkelig dårligt, men jeg synes at det er vigtigt at kunne se sin design process for sig. Det er rart at man altid kan se tilbage på hvordan man er kommet der hvor man er. Et ekstra lille design tip: Som den fænomenale Aaron James Draplin altid siger, “Vectors are free!” Du skal derfor ikke bekymre dig om at have 90210 forskellige versioner af dit design igang på samme tid. Det er langt mere værd at kunne se noget der var godt en gang for 10 iterationer siden og vende tilbage til det, end at arbejde på de samme vektorer og risikere at miste magien!\nDesignet, der blev valgt ud fra de mange mange skitser, som i blandt andet kunne se ovenfor, blev så justeret, blandt andet blev øjet gjort større og kurven omkring motivet mere raffineret og mindre perfekt cirkulært. I mellemtiden skulle der også findes en skrifttype der skulle pares med ikonet. Vi prøvede mange ting af, moderne skrifttyper, håndskrift, skrift hvor der er skåret ting fra, osv. osv. I sidste ende besluttede vi os for at den mest bestemte, Slab Serif skrifttype var bedst, da den går efter et stilrent og dog solidt udtryk. Typografisk er Rockwell fonten bare voldsomt lækker. Slab serif er meget stærke og maskuline og passer smukt sammen med logo designet, der er maskulint, i det spidse næb og de hårde øjne, men også feminint i den bløde spiral og de svingende kurver der leder ind i logoet og ender i næbets spids.


Garfield Gets Virkelige; Plot; Cast; Gæsteoptrædener\nGarfield Gets Virkelige\nFebruar 26, 2016 Dylan Hammond G 0 1\nGarfield Gets Real er en 2007 amerikansk-sydkoreanske CGI film stjernespækket Garfield. Den blev produceret af Paws, Inc. i samarbejde med Davis Entertainment, og The Animation Picture Company og distribueret af 20th Century Fox Home Entertainment. Den blev skrevet af Garfields skaberen Jim Davis, som begyndte at arbejde på manuskriptet i efteråret 1996. Det var den første fuldt animerede Garfield film siden sidste Garfield og Venner TV episode luftet i 1995, og den første til at være skrevet af Davis siden 1991 tv særlige Garfield Gets et liv. Filmen blev udgivet i teatre August 9, 2007, og DVD'en blev sendt til butikkerne den 20. november 2007. Gregg Berger, en skuespiller fra den oprindelige serie, repriser sin rolle Odie, men Garfield er nu fremsat af veteran voice skuespiller Frank Welker. Det har to fortsættelser: Garfield Fun Fest og Garfields Pet Kraft.\nGarfield lever med hunde Odie og Jon i hvad der synes at være en forstæder by beboet af tegneseriefigurer i Tegneserier verden. Garfield og banden arbejde på Comic studios med andre tegneseriefigurer. Tegneserien er lavet i Tegneserier verden, og sendes til "The Real World", hvor det er trykt i avisen. Garfield er træt af de samme gamle vittigheder hans venner crack, og keder sig med sit arbejde og liv i Tegneserier verden. Faktisk er han selv længes efter at gå til den virkelige verden.\nOdie, uvillige til at returnere en prop knogle til Prop Boy, forsøger at skjule det og ender åbne en patch på skærmen. Faren alarmen ringet, og alle panik. Eli chefen Technician af Comic Studios forklarer de tegneseriefigurer, at skærmen adskiller Tegneserier World og den virkelige verden, med ingen vej tilbage. Garfield ser sin chance for at gå til den virkelige verden og går gennem skærmen, uden at nogen opdager det. Senere, de komiske figurer indser Garfield er i den virkelige verden, og Eli blokerer plasteret på skærmen, der adskiller den virkelige verden ved at bruge særlige bånd på det. I mellemtiden, Odie også ender i den virkelige verden, og efter at han får sin knogle tilbage, han og Garfield gå finde nogle middag. Garfield møder en kat, der hedder Shecky, der indbyder Garfield og Odie til middag og en vis. Som de chat, er Odie jagtet af en bande chihuahuas, der ønsker hans ben. Garfield går at redde Odie, og i sidste ende besejrer chihuahuas. Shecky og duoen hovedet til et hegn, hvor middag og show er, hvor de møder to andre kæledyr, Waldo og Sheila. Shecky får middag ved at udføre en "show" for de mennesker, der bor i en bygning. De mennesker, der forsøger at sove få irriteret og de begynder at smide sidesten fødevarer på ham. Efter middagen Shecky bringer Garfield og Odie til deres nye hjem, et forladt hotel kaldet Hotel Muncie.\nDen næste dag, Garfield finder en avis i papirkurven, og lærer sin strimmel vil blive annulleret. Garfield finder en artikel i avisen beder folk til audition og erstatte Garfield. Garfield og Odie dyr for det sted, hvor de gør try-outs. Dommerne er ikke imponeret over de andre, audition, og Garfield og Odie fejle sammen med dem. Dommerne er mere imponeret i Hale og Hardy, en to hund handling. En af dommerne, Sid, beslutter at give Garfield endnu en chance: Hvis Garfields stribe ikke vender tilbage til papiret i 24 timer, vil han og dommerne har at gøre med Hale og Hardy. Garfield har en idé om at bygge en større version af en harmonika Wally, en anden tegneserie karakter, havde opfundet, der kan gå gennem skærmen tilbage i Comic Studios og deler ideen med sine venner tilbage i Tegneserier verden. Wally og de andre tegneseriefigurerne derefter begynde at bygge den gigantiske harmonika ifølge Wally 's tegninger.\nSenere på natten, Garfield og Odie vende tilbage til Hotel Muncie. Hale og Hardy snige på hotellet, gå ind i Garfield, Odie og Shecky værelse, og binde dem op og håne dem, inden de forlader. Da de lukker døren, er et lys væltes og det sætter ild til en avis, der forårsager hele hotellet for at gå i brand. Eli finder ud af dette, og opfordrer alle til skærmen. Wally og de andre fuldføre sidste hånd på den gigantiske harmonika. Wally derefter beder om to frivillige til at komme sammen med ham for at redde Garfield, Odie og Shecky. Billy Bear, en anden tegneserie karakter, der deler en strimmel med Randy Kanin, og Jon frivilligt at gå med Wally for at redde de tre venner, og gå gennem skærmen ved at gå ind i den gigantiske harmonika-tunnel bygget af Wally. De kommer ind i brændende hotel gennem et lille hul i væggen, befri de tre venner, og forberede sig på at flygte, men hele hotellet er i flammer og loftet begynder at bryde sammen, blokerer udgangene. Heldigvis Shecky finder en skraldespand vogn, som de kan ride i. Jon, Wally, Odie, Garfield og Shecky hoppe i, og Billy Bjørn er ved at skubbe vognen, men Odie indser hans ben mangler og finder den på gulvet i brændende rum. Han formår at hente sin knogle, men ender på lysekrone i processen. Billy Bjørn skubber vognen og springer i, også, og de går ned ad trappen. Garfield ender på lysekrone, også, men de andre i sidste ende redde ham og Odie. Lysekronen kollapser, hvilket vognen og lysekrone at falde til jorden. De seks ænder som vognen styrter ud af hotellet. Vognen hjulet komme ødelagt, forårsager vognen at slynge de seks i "Bonitanator." Døren af tunnelen lukker og forsvinder, før de tegn transporteres tilbage til Tegneserier verden, kort efter avisen ild og bryder i brand.\nNogle dage senere, Hale og Hardy vises læse avisen og modtage ord, Garfield og Odie er tilbage i de tegneserier. Hale og Hardy er skuffede, og Waldo og Sheila er på egen hånd, nu hvor Shecky er i tegneserier. De komiske figurer danse og fejre tilbagelevering af Garfield. Ukendt for de komiske figurer, også har gået de Chihuahuas gennem "Bonitanator", og filmen slutter med dem jagter Odie.\nSvarende til 1988 filmen Hvem Framed Roger Rabbit, Garfield Gets Virkelige har gæsteoptrædener fra andre tegneseriefigurerne:\nDagwood Bumstead og Blondie fra Blondie\nGrimm fra Mother Goose og Grimm\nForrige artikel RentPath\nNæste artikel Nuestra Belleza Jalisco